APSTIPRINU

Cēsu novada pašvaldības

izpilddirektora vietniece

Baiba Eglīte

*Datums skatāms laika zīmogā*

Nr.337

KONKURSA NOLIKUMS

# Cēsu novada bāriņtiesas priekšsēdētāja amata pretendentu atlasei

# (uz noteiktu laiku)

# Izdots saskaņā ar Bāriņtiesu likuma

# 9. panta otro punktu

1. **Vispārīgie noteikumi**
2. Nolikums nosaka kārtību, kādā tiek organizēts amata konkurss uz Cēsu novada bāriņtiesas priekšsēdētāja (turpmāk – bāriņtiesas priekšsēdētājs) amatu (turpmāk – konkurss) pretendentu atlasei (uz noteiktu laiku), konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
3. Amata konkursa mērķis ir izvēlēties atbilstošāko pretendentu bāriņtiesas priekšsēdētāja amatam (uz noteiktu laiku).
4. Konkursa uzdevums ir izvērtēt konkursa pretendentu atbilstību bāriņtiesas priekšsēdētāja amatam.
5. Pretendentu atbilstību bāriņtiesas priekšsēdētāja amata prasībām nosaka atbilstoši šajā nolikumā noteiktajiem vērtēšanas kritērijiem.
6. Konkursu organizē konkursa komisija (turpmāk- komisija) priekšsēdētāja un 2 (divu) locekļu sastāvā, kas izveidota ar izpilddirektora vietnieka rīkojumu. Komisijas sastāvs var tikt mainīts gadījumā, ja tam ir objektīvi iemesli.
7. Komisijas sēdes vada komisijas priekšsēdētājs. Komisijas sēdes tiek protokolētas, komisijas sēdes protokolus paraksta visi klātesošie komisijas locekļi.
8. Komisija darbu veic Cēsu novada domes telpās vai tiešsaistē. Komisijas sēdes ir slēgtas.
9. Komisijas priekšsēdētājs sasauc komisijas sēdes, nosaka to norises vietu un laiku, kā arī vada komisijas sēdes.
10. Konkurss notiek divās vai vairāk kārtās:
    1. pretendentu iesniegto dokumentu pārbaude un atbilstība Bāriņtiesu likuma 10. panta pirmās daļas prasībām (pirmā kārta);
    2. Intervijas ar pretendentiem (otrā kārta);
    3. Komisijai, ja nepieciešams, ir tiesības organizēt papildu kārtu, definējot uzdevumu.
11. Interviju norises laiku un vietu nosaka komisijas priekšsēdētājs. Interviju norises laiku un vietu komisijas sekretārs telefoniski paziņo pretendentiem, kuri izturējuši pirmo atlases kārtu un tiek aicināti uz interviju.
12. Komisija sagatavo konkursa protokolu un, kopā ar konkursā uzvarējušā pretendenta iesniegtajiem dokumentiem, iesniedz izpilddirektora vietniekam.
13. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances”, citos sociālajos saziņas līdzekļos, platformās, informatīvajos izdevumos. Darba sludinājums tiek publicēts arī Nodarbinātības valsts aģentūras CV un vakanču portālā.

# Bāriņtiesas priekšsēdētāja galvenie amata pienākumi un pretendentiem izvirzītās prasības

1. Bāriņtiesas priekšsēdētāja galvenie amata pienākumi:

# vadīt, organizēt un kontrolēt bāriņtiesas darbu un pārstāvēt bāriņtiesu;

# noteikt bāriņtiesas priekšsēdētāja vietnieka, bāriņtiesas locekļu un darbinieku pienākumus;

# norīkot bāriņtiesas priekšsēdētāja vietnieku un bāriņtiesas locekļus par bāriņtiesas sēžu priekšsēdētājiem, kā arī sadalīt citus pienākumus bāriņtiesas darbiniekiem;

# organizēt bāriņtiesas darbinieku kvalifikācijas paaugstināšanu;

# organizē bāriņtiesas darbu apmeklētāju pieņemšanā un iesniegumu izskatīšanā;

# nodrošināt datu sniegšanu valsts statistikas pārskata sagatavošanai par bāriņtiesas darbu;

# veikt citus pienākumus, kas paredzēti likumos, pašvaldības un iestādes nolikumā un domes lēmumos.

# Prasības pretendentiem:

Bāriņtiesas priekšsēdētāja amata kandidātam tiek izvirzītas šādas izglītības un profesionālās pieredzes prasības:

* 1. Latvijas Republikas pilsonis vai nepilsonis;
  2. sasniedzis 30 gadu vecumu;
  3. ieguvis vismaz akadēmisko maģistra grādu vai profesionālo maģistra grādu vai profesionālo maģistra grādu un 5. līmeņa profesionālo kvalifikāciju, vai citu Latvijas izglītības klasifikācijā noteiktajam Eiropas kvalifikācijas ietvarstruktūras 7. līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā;
  4. ne mazāk kā 5 gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;
  5. prot valsts valodu augstākajā līmenī;
  6. ar nevainojamu reputāciju;
  7. uz pretendentu nav attiecināms neviens no Bāriņtiesu likuma 11. pantā noteiktajiem ierobežojumiem;
  8. ir apgūta Bāriņtiesu likuma 10. panta ceturtajā daļā minētā mācību programma (Ja persona, stājoties amatā, nav apguvusi šā panta ceturtajā daļā minēto mācību programmu, tā sešu mēnešu laikā pēc darba tiesisko attiecību nodibināšanas, neieskaitot pārbaudes laiku, to apgūst.) un iegūta B kategorijas auto vadītāja apliecība;
  9. labas komunikācijas, emocionālās noturības un sadarbības prasmes.

1. Konkursā var piedalīties un par tā uzvarētāju kļūt pilngadīgs pretendents, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst konkursa pretendentu atlases kritērijiem.
2. Pieteikumu ar norādi „Konkursam uz bāriņtiesas priekšsēdētāja amatu (uz noteiktu laiku)” var iesniegt elektroniski, sūtot uz e-pastu [vakances@cesunovads.lv](mailto:vakances@cesunovads.lv).
3. Pieteikums sastāv no:
   1. CV (pretendenta dzīves un darba gaitas apraksts);
   2. motivēts pieteikums, iekļaujot informāciju par atbilstību izvirzītajām prasībām.
4. Pieteikums jāiesniedz vai jānodrošina tā iesūtīšana līdz 2025. gada 27. jūnijam (ieskaitot), pēc šī termiņa saņemtie pieteikumi netiek vērtēti.

# Pieteikumu izskatīšana, vērtēšanas kritēriji, lēmuma pieņemšana

1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši nepieciešamos konkursa dokumentus un atbilst Bāriņtiesu likuma 10. panta pirmās daļas obligātajām kvalifikācijas prasībām. Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.
2. Otrajā kārtā(intervijā) komisija izvērtē pretendenta atbilstību un profesionālo sagatavotību sarunas laikā pēc šādiem kritērijiem:
   1. zināšanas un pieredze bāriņtiesas darba organizācijā;
   2. pieredze cilvēkresursu vadīšanā;
   3. pieredze budžeta plānošanas un izpildes kontrolē;
   4. ar bāriņtiesas darbību saistīto tiesību aktu pārzināšana;
   5. prasme paust savu viedokli, saskarsmes un komunikācijas prasmes;
   6. spēja sniegt kompetentas atbildes uz komisijas jautājumiem.
3. Komisijas locekļiem ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi, inovācijām u.c.
4. Ņemot vērā iesniegto dokumentu izvērtējumu un interviju rezultātus, komisija (balsojot) izvēlas izvirzītajām prasībām atbilstošāko pretendentu bāriņtiesas priekšsēdētāja amatam (uz noteiktu laiku).
5. Pēc konkursa otrās kārtas rezultātu apkopošanas komisija pieņem vienu no šādiem lēmumiem:
   1. izvēlas pretendentu, kas visvairāk atbilst amatam izvirzītajām prasībām;
   2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
6. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.
7. **Nobeiguma noteikumi**
8. Visi iesniegtie dokumenti paliek Cēsu novada domes rīcībā, tiem tiek piešķirts konfidenciāls raksturs.
9. Nolikums sagatavots elektroniski.

Izpilddirektora vietniece B.Eglīte

Sagatavotājs:

Cēsu novada Centrālās administrācijas Administrācijas biroja

personāla speciāliste Iveta Purmale

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU